શહેરના ફૂલછાબ ચોકમાં આવેલ ખોડિયાર હોટલ ખાતે સવારે દસેક વાગ્યે પાંચ જેટલા શખ્સો ચા-નાસ્તો કરવા આવ્યા હતા અને નાસ્તો કર્યા બાદ હોટલના માલીક રઘુભાઈએ પૈસા માંગતા આ લુખ્ખાઓએ પૈસા આપવાની ના પાડી હતી ત્યારે પૈસા બાબતે ડખ્ખો થયો હતો પરંતુ અંતે પૈસા આપ્યા વિના જ આ શખ્સો ભાગી ગયા હતા આ સવારના ડખ્ખાનો ખાર રાખી આજે બપોરે એક્ટિવા લઈને પાંચેય શખ્સો ફરીથી આવ્યા હતા અને ખોડિયાર હોટલ ઉપર સોડા બોટ્લના છુટ્ટા ઘા કરી સરાજાહેર રીતસરનો આતંક મચાવ્યો હતો થોડીવાર માટે અફરાતફરીનો માહોલ સર્જાયો હતો સોડા બોટલનો ઘા કરતા મુન્નાભાઈ નામના એક કર્મચારીને પણ ઇજા થઇ હતી આ અંગે કંટ્રોલમાં જાણ કરતા પોલીસ કાફલો દોડી ગયો હતો અને સીસીટીવી ફૂટેજ આધારે લુખ્ખાઓની ઓળખ મેળવવા તજવીજ હાથ ધરી હતી આતંક મચાવનાર શખ્સનું નામ સદ્દામ હોવાનું જાણવા મળ્યું છે.